

R E P U B L I K A H R V A T S K A

ŽUPANIJSKO DRŽAVNO ODVJETNIŠTVO U OSIJEKU

Osijek, Kapucinska 21

Broj: P-117/2024

Osijek, 24. lipnja 2024.

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 98/19; u daljnjem tekstu: Uredbe) te sukladno javnom natječaju za prijam u državnu službu na neodređeno vrijeme u Županijsko državno odvjetništvo u Osijeku, na radno mjesto viši stručni referent – 1 izvršitelj/ica, oglašava se sljedeća

O B A V I J E S T

I. Opis poslova radnog mjesta višeg stručnog referenta

Obavlja poslove knjigovodstva, obračuna plaća Županijskog državnog odvjetništva u Osijeku i Općinskog državnog odvjetništva u Osijeku, te obračune financijsko-materijalnog poslovanja, organizira nabavu opreme, sitnog inventara, uredskog i drugog materijala, vođenje materijalne evidencije, kao i druge poslove po nalogu nadređenog službenika.

II. Podaci o plaći radnog mjesta

Plaća službenika i namještenika sastoji se od osnovne plaće i dodataka na osnovnu plaću utvrđenih Zakonom o plaćama u državnoj službi i javnim službama (Narodne novine broj: 155/23). Osnovnu plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža. Koeficijent složenosti poslova određen je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine broj: 22/24).

III. Sadržaj, način i pravila testiranja

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu javnog natječaja (u daljnjem tekstu: Komisija).

Testiranje se sastoji od:

A) Pisane provjere (10 bodova) :

a) poznavanja ustavnog ustrojstva Republike Hrvatske ,

b) provjere znanja o organizaciji i načinu rada u državnom odvjetništvu

c) provjere znanja o proračunskom računovodstvu i računskom planu i Zakonu o javnoj nabavi

Smatra se da je kandidat koji je ostvario najmanje 5 bodova zadovoljio na testiranju.

KandidatI koji su ostvarili dovoljan broj bodova u ovoj fazi testiranja, upućuju se u drugu fazu testiranja.

B) Provjere znanja na računalu (10 bodova), i to rada u programu Word i Excel

Smatra se da je kandidat koji je ostvario najmanje 5 bodova u provjeri znanja na računalu, zadovoljio na testiranju.

Kandidati koji su ostvarili dovoljan broj bodova nakon pisane provjere i provjere znanja rada na računalu pozvat će se na razgovor (intervju) s Komisijom.

C) Razgovora (intervjua) s Komisijom (10 bodova)

Raspored održavanja razgovora s Komisijom bit će utvrđen po završetku pisanog dijela testiranja i provjere rada na računalu, o čemu će kandidati biti obaviješteni.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Pravila testiranja

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

a) koristiti se bilo kakvom literaturom ili bilješkama

b) koristiti mobitel ili druga komunikacijska sredstva

c) napuštati prostoriju u kojoj se vrši provjera znanja

d) razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

IV. Vrijeme i mjesto održavanja testiranja kandidata

Vrijeme i mjesto održavanja testiranja kandidata bit će objavljeni na web-stranici Državnog odvjetništva Republike Hrvatske www.dorh.hr, najmanje pet dana prije dana određenog za testiranje.

VI. Pravni izvori za pripremanje kandidata za testiranje

1. Ustav Republike Hrvatske (Narodne novine, broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14),

2. Zakon o državnom odvjetništvu (Narodne novine, broj 67/18 i 21/22),

3. Zakon o javnoj nabavi (Narodne novine, broj 120/16 i 114/22), u dijelu općih odredbi koje se odnose na pojmove i načela javne nabave te u dijelu koji se odnosi na jednostavnu nabavu,

5. Pravilnik o proračunskom računovodstvu i računskom planu (Narodne novine,

broj: 158/23).

KOMISIJA ZA PROVEDBU NATJEČAJA